钦定古今图书集成/明伦汇编/官常典/第715卷 > 贾袭宗
## 钦定古今图书集成/明伦汇编/官常典/第715卷 > 贾袭宗

按《册府元龟》，袭宗，宝陵人也。刘胡叛淮南，本县已为
胡所得，率三千人救沈攸之。攸之言于建安王休仁，
休仁拔为司徒参军督护，使还乡里招集。为胡所擒，
以火炙之，问台军消息，一无所言，瞋目谓胡曰：“君称
兵海内，窥觎神器，未闻奇谋远略，而为炮烙之刑，仆
本以身奉义，死亦何有！”胡斩之。